**Ministru kabineta rīkojuma projekta „Par valsts nekustamā īpašuma “Autoceļš “Darvdedži-Kažoki”” nodošanu Olaines novada pašvaldības īpašumā” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Publiskas personas mantas atsavināšanas likuma (turpmāk – Atsavināšanas likums) 42. panta pirmā daļa un 43. pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atsavināšanas likuma un 43.pants nosaka, ka atļauju atsavināt valsts nekustamo īpašumu bez atlīdzības dod Ministru kabinets, pieņemot par to attiecīgu lēmumu.  Savukārt no Atsavināšanas likuma 42.panta pirmās daļas izriet, ka valsts nekustamo īpašumu atvasinātas publiskas personas īpašumā var nodot bez atlīdzības, vienlaikus reglamentējot, ka Ministru kabinets lēmumā par valsts nekustamā īpašuma nodošanu bez atlīdzības atvasinātas publiskas personas īpašumā nosaka, kuru atvasinātas publiskas personas funkciju vai deleģēta pārvaldes uzdevuma veikšanai tiek nodots nekustamais īpašums.  Minētā pašvaldības autonomā funkcija atbilst likuma „Par pašvaldībām” 15. panta pirmās daļas 2.punktam, kurā noteikts, ka pašvaldību autonomajās funkcijās ietilpst savas administratīvās teritorijas labiekārtošanas un sanitārās tīrības nodrošināšana, tostarp ielu un ceļu būvniecība, rekonstruēšana un uzturēšana.  Nekustamais īpašums „Medņu masīvs” (kadastra Nr.8080 018 0759) Olaines pagastā, Olaines novadā, kas sastāv no 11 zemes vienībām 3150,48 ha kopplatībā, 2012.gada 20.septembrī ir reģistrēts zemesgrāmatā uz valsts vārda Latvijas Republikas Zemkopības ministrijas personā (Olaines pagasta zemesgrāmatu nodalījums Nr.100000510328).  Ar Zemkopības ministrijas 20.11.2014. nostiprinājumu lūgumu Nr. 8.7-2/3783/2014 Zemesgrāmatas I daļas 1.iedaļas ieraksts papildināts ar zemes vienību ar kadastra apzīmējumu 80800180759 (2,84 ha). Zemes vienība zemesgrāmatā ierakstīta, pamatojoties uz Ministru kabineta 2010.gada 31.maija rīkojuma Nr. 297 “Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības "Privatizācijas aģentūra" personā” (turpmāk – rīkojums Nr. 297) 8. un 13. punktu un 8.pielikumu “Zemes vienības, kuras saglabājamas valsts īpašumā un nododamas Zemkopības ministrijas valdījumā”. Rīkojuma Nr. 297 8.punktā noteikts ”saglabāt valsts īpašumā un nodot Zemkopības ministrijas valdījumā šā rīkojuma [8.pielikumā](https://likumi.lv/doc.php?id=211268#piel8) minētās zemes vienības, ko aizņem valsts selekcijas saimniecības, valsts izmēģinājumu saimniecības, valsts zinātniskās pētniecības saimniecības, valsts lauksaimniecības mācību saimniecības un meži saskaņā ar likuma "[Par valsts un pašvaldību zemes īpašuma tiesībām un to nostiprināšanu zemesgrāmatās](https://likumi.lv/ta/id/34595-par-valsts-un-pasvaldibu-zemes-ipasuma-tiesibam-un-to-nostiprinasanu-zemesgramatas)" [8.panta](https://likumi.lv/ta/id/34595-par-valsts-un-pasvaldibu-zemes-ipasuma-tiesibam-un-to-nostiprinasanu-zemesgramatas#p8) ceturto daļu, kā arī citas šā rīkojuma [8.pielikumā](https://likumi.lv/doc.php?id=211268#piel8) minētās zemes vienības, kas nepieciešamas Zemkopības ministrijas funkciju veikšanai”.  Ar rīkojumu Nr.297 valstij piederošās zemes vienības tika nodotas attiecīgajām ministrijām valdījumā, ņemot vērā katras ministrijas kompetenci, funkcijas un uzdevumus. Ievērojot Ministru kabineta 2003. gada 29.aprīļa noteikumu Nr.245 „Zemkopības ministrijas nolikums” 1.un 4.punktu, ir noteikts, ka Zemkopības ministrija ir vadošā valsts pārvaldes iestāde lauksaimniecības, meža un zivsaimniecības nozarēs un tās funkcijas ir izstrādāt lauksaimniecības, meža nozares un zivsaimniecības politiku un organizēt un koordinēt lauksaimniecības, meža nozares un zivsaimniecības politikas īstenošanu, nekustamais īpašums „Medņu masīvs” un tajā ietilpstošā zemes vienība (kad. apz. 80800180759) tika nodota valdījumā Zemkopības ministrijai.  Atbilstoši zemes vienības situācijas plānam, kas Nekustamā īpašuma valsts kadastra informācijas sistēmā reģistrēts 2013. gada 23. augustā, zemes zem meža infrastruktūras objekta **“**Autoceļa “Darvdedži-Kažoki”” lietošanas veids ir zeme zem ūdeņiem, zeme zem ceļiem un pārējās zemes un tā ir reģistrēta visā zemes vienības platībā, t.i., 2,84 ha.  Zemkopības ministrija 2015.gada 28.maijā no Olaines novada pašvaldības saņēma vēstuli (Nr. 1.53./2281) un tai pievienoto lēmumu ar ierosinājumu atsavināt, nododot bez atlīdzības Olaines novada pašvaldībai nekustamā īpašuma „Medņu masīvs” sastāvā ietilpstošo zemes vienību ar kadastra apzīmējumu 8080 018 0759, 2,84 ha platībā (“Autoceļš “Darvdedži-Kažoki””) Olaines pagastā, Olaines novadā (turpmāk – nekustamā īpašuma daļa) likuma „Par pašvaldībām” 15. panta pirmās daļas 2.punktā noteiktās pašvaldības autonomās funkcijas – gādāt par savas administratīvās teritorijas labiekārtošanu un sanitāro tīrību (ielu, ceļu un laukumu būvniecība, rekonstruēšanas un uzturēšana) – veikšanai, lai Olaines novada iedzīvotājus nodrošinātu ar kvalitatīvu un drošu autoceļu.  Olaines novada dome pieņēma lēmumu (2015.gada 20. maija sēdes protokols Nr.6, 26.§) „Par AS „Latvijas valsts meži” ierosinājumu par nekustamā īpašumā „Medņu masīvs” sastāvā ietilpstošās zemes vienības ar kadastra apzīmējumu 8080 018 0759, 2,84 ha platībā (autoceļš), atsavināšanu nododot bez atlīdzības Olaines novada pašvaldībai” ierosināt nekustamā īpašuma daļas atsavināšanu un nodošanu bez atlīdzības Olaines novada pašvaldības īpašumā. Lēmumā arī norādīts, ka autoceļu “Autoceļš “Darvdedži-Kažoki”” izmanto Stīpnieku ciema dārzkopību kooperatīvu nekustamo īpašumu īpašnieki, lai piekļūtu saviem īpašumiem, un Olaines novada pašvaldība ziemas sezonā un atsevišķos gadījumos nodrošina šī ceļa uzturēšanu, ceļa stāvoklis ir apmierinošs, ceļa vidusposmā tam ir ļoti šaura brauktuve, un pa šo ceļu kursē skolēnu autobuss.  Atbilstoši zemes vienības ar kadastra apzīmējumu 8080 018 0759 (2,84 ha kopplatībā) platības sadalījumam pa lietošanas veidiem zemes lietojuma veids „zeme zem ceļiem” aizņem 0,99 ha, „zeme zem ūdeņiem” – 0,35 ha un „pārējās zemes” – 1,5 ha.  Atbilstoši apgrūtinājumu plānam zemes vienībai ar kadastra apzīmējumu 8080 018 0759 ir noteikti šādi apgrūtinājumi: aizsargjoslas teritorija gar valsts vietējo autoceļu „V7” – 0,02 ha – un aizsargjoslas ap kapsētām – 1,45 ha.  Nekustamā īpašuma daļa kā atsevišķs nekustamais īpašums “Autoceļš “Darvdedži-Kažoki”” (kadastra Nr. 8080 018 0133) Olaines pagastā, Olaines novadā, kas sastāv no vienas zemes vienības 2,84 ha kopplatībā, 2016.gada 20.jūlijā ir reģistrēts zemesgrāmatā uz valsts vārda Latvijas Republikas Zemkopības ministrijas personā (Olaines pagasta zemesgrāmatu nodalījums Nr.100000557956). Zemesgrāmatas II daļas 2.iedaļā “Atzīmes un aizliegumi, pēcmantinieku iecelšana, mantojuma līgumi, šo ierakstu pārgrozījumi un dzēsumi” nav ierakstu, kas attiektos uz nekustamo īpašumu.  Pēc sākotnējiem Nekustamā īpašuma valsts kadastra informācijas sistēmas datiem, nekustamajā īpašumā “Autoceļš “Darvdedži-Kažoki”” (kadastra Nr. 8080 018 0133), Olaines pagastā, Olaines novadā atrodas būve “Autoceļš “Darvdedži-Kažoki”” ar kad. apz. 80800180759001.  06.10.2016. ir aktualizēta kadastrālās uzmērīšanas lietai: dzēsta vecā kadastrālās uzmērīšanas lieta ar būves kadastra apzīmējumu 80800180759001 un reģistrēta jauna kadastrālās uzmērīšanas lieta ar būves kadastra apzīmējumu 80800180759002. Inženierbūve ir sadalīta atbilstoši zemes vienību robežām, jo būve šķērso gan atsavināšanai paredzēto zemes vienību, gan valstij paliekošo zemes vienību.  Pēc aktualizācijas un Nekustamā īpašuma valsts kadastra informācijas sistēmas datiem, nekustamajā īpašumā “Autoceļš “Darvdedži-Kažoki”” (kadastra Nr. 8080 018 0133) atrodas būve “Autoceļš “Darvdedži-Kažoki”” ar kad. apz. 80800180759002, kuras īpašnieks ir Latvijas Republikas Zemkopības ministrija un lietotājs – AS “Latvijas valsts meži”.  Olaines novada pašvaldība 2015.gada 25.jūnija izziņā Nr.7.16./2654 apliecina, ka atbilstoši Olaines pagasta padomes 16.07.2008. saistošo noteikumu Nr.8 „Olaines pagasta teritorijas plānojums 2008.–2020.gadiem grafiskā daļa, teritorijas izmantošanas un apbūves noteikumi” (izdoti ar lēmumu, prot. izr. Nr.15, 3.§., spēkā no 25.07.2008.) III daļas 3.sējumam „Grafiskā daļa karte „Olaines pagasta teritorijas plānotā (atļautā) izmantošana”” plānotā (atļautā) teritorijas izmantošana valsts nekustamajam īpašumam „Medņu masīvs” ir mežsaimniecības teritorijas. Nekustamā īpašuma daļas (“Autoceļš “Darvdedži-Kažoki””) lietošanas veids ir autoceļš, nekustamā īpašuma lietošanas mērķis – kods 1101 „Zeme dzelzceļa infrastruktūras zemes nodalījuma joslā un ceļu zemes nodalījuma joslā”. Rīgas rajona Tiesas zemesgrāmatu nodalījuma Nr.100000510328 II daļas 2.iedaļā 29.09.2012. noteiktā atzīme, ka nekustamo īpašumu piecus gadus nedrīkst atsavināt, nav saistoša attiecībā uz autoceļa “Autoceļš “Darvdedži-Kažoki”” atsavināšanu atbilstoši likuma “Par valsts un pašvaldību zemes īpašuma tiesībām un to nostiprināšanu zemesgrāmatā” 16.panta trešās daļas pirmajam punktam, kurā minēts, ka atsavināšanas aprobežojums neattiecas, ja valsts nodod zemes gabalu bez atlīdzības pašvaldībai.  Ministru kabineta rīkojuma projekta būtība ir atļaut Zemkopības ministrijai nodot bez atlīdzības Olaines novada pašvaldības īpašumā valsts nekustamo īpašumu “Autoceļš “Darvdedži-Kažoki”” (kadastra Nr. 8080 018 0133) Olaines pagastā, Olaines novadā, kas sastāv no vienas zemes vienības (kad. apz. 8080 018 0759) 2,84 ha kopplatībā – pašvaldības autonomās funkcijas īstenošanai – ceļu būvniecībai, vienlaikus nosakot, ka gadījumā, ja nekustamais īpašums netiks izmantots norādītās pašvaldības autonomās funkcijas veikšanai, Olaines novada pašvaldībai ir pienākums bez atlīdzības nodot to atpakaļ valstij. |
| 3. | Projekta izstrādē iesaistītās institūcijas | Zemkopības ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2017.gads** | | Turpmākie trīs gadi (euro) | | |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |
| 1.2. valsts speciālais budžets |
| 1.3. pašvaldību budžets |
| 2. Budžeta izdevumi: | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| 2.1. valsts pamatbudžets |
| 2.2. valsts speciālais budžets |
| 2.3. pašvaldību budžets |
| 3. Finansiālā ietekme: | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| 3.1. valsts pamatbudžets |
| 3.2. speciālais budžets |
| 3.3. pašvaldību budžets |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| 5. Precizēta finansiālā ietekme: | X | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Rīkojuma projektam nav ietekmes uz valsts budžetu, jo papildu līdzekļi no valsts budžeta nav nepieciešami. Olaines novada pašvaldība segs izdevumus, kas saistīti ar nekustamā īpašuma daļas pārreģistrāciju uz Olaines novada pašvaldības vārda. | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par rīkojuma projektu publicēta Zemkopības ministrijas tīmekļa vietnes ([www.zm.gov.lv](http://www.zm.gov.lv)) sadaļā „Sabiedriskā apspriešana”, sabiedrības pārstāvjiem dodot iespēju sniegt viedokļus rīkojuma projekta izstrādes gaitā. |
| 2. | Sabiedrības līdzdalība projekta izstrādē | Sabiedriskā apspriešana. |
| 3. | Sabiedrības līdzdalības rezultāti | Par tīmekļa vietnē www.zm.gov.lv ievietoto rīkojuma projektu iebildumi un priekšlikumi no sabiedrības netika saņemti. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Projekta izpildi nodrošinās Zemkopības ministrija un Olaines novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta izpilde neietekmē pārvaldes funkcijas un uzdevumus, tās netiek paplašinātas vai sašaurinātas. Jaunas institūcijas saistībā ar rīkojuma projekta izpildi netiek radītas, kā arī rīkojuma projekts neparedz esošu institūciju likvidāciju vai reorganizāciju. Rīkojuma projekta izpildi var nodrošināt esošajās institūcijās ar tām pieejamajiem resursiem. |
| 3. | Cita informācija | Ministru kabineta rīkojums tiks publicēts Latvijas Republikas oficiālajā izdevumā „Latvijas Vēstnesis”, kā arī būs pieejams bezmaksas normatīvo aktu bāzē www.likumi.lv. |

Zemkopības ministrs Jānis Dūklavs

Zemkopības ministrijas valsts sekretāra p.i. Jānis Šnore

Neimane 67027459

liga.neimane@zm.gov.lv